Temeljem članka 18.a, stavka 2. Zakona o zaštiti osobnih podataka («Narodne novine» broj 103/03., 118/06., 41/08., 130/11. i 106/12.) i članka 37. Opće uredbe o zaštiti osobnih podataka, ravnatelj Osnovne škole „Gustav Krklec“ Maruševec 4. Osnovne škole „Gustav Krklec“ Maruševec, ravnatelj škole 4. srpnja 2018. godine, donosi

**O D L U K U**

**o imenovanju službenika za zaštitu osobnih podataka**

**Članak 1.**

 **Verica Glavica**, zaposlena na radnom mjestu učiteljice razredne nastave u Osnovnoj školi „Gustav Krklec“ Maruševec, imenuje se službenikom za zaštitu osobnih podataka u Osnovnoj školi „Gustav Krklec“ Maruševec.

**Članak 2.**

Službenik za zaštitu podataka obavlja sljedeće poslove:

* vodi brigu o zakonitosti obrade osobnih podataka u smislu poštivanja odredbi Zakona o zaštiti podataka;
* upozorava voditelja zbirke osobnih podataka na nužnost primjene propisa o zaštiti osobnih podataka u slučajevima planiranja i radnji koje mogu imati utjecaj na pitanja privatnosti i zaštitu osobnih podataka;
* upoznaje sve osobe zaposlene u obradi osobnih podataka s njihovim zakonskim obvezama u svrhu zaštite osobnih podataka
* brine o izvršenju obveza iz članka 14. i 17. Zakona o zaštiti osobnih podataka
* omogućava ostvarivanje prava ispitanika iz članka 19. i 20. Zakona o zaštiti osobnih podataka;
* surađuje s Agencijom za zaštitu osobnih podataka u vezi s provedbom nadzora nad obradom osobnih podataka.

**Članak 3.**

 Službenik za zaštitu osobnih podataka dužan je čuvati povjerljivost svih informacija i podataka koje sazna u obavljanju svojih dužnosti, a koja obveza traje i nakon prestanka obavljanja dužnosti službenika za zaštitu osobnih podataka.

**Članak 4.**

Službeni kontakt - podaci službenika za zaštitu osobnih podataka Osnovne škole „Gustav Krklec“ Maruševec su:

 - e- mail: v.glavica65@gmail.com

 - službeni telefon broj: 042/ 729-377,

 - službeni telefaks broj: 042/ 209-679.

**Članak 5.**

Ova Odluka stupa na snagu danom donošenja, a objavit će se na web stranici Škole. O imenovanju službenika za zaštitu osobnih podataka izvijestit će se Agencija za zaštitu osobnih podataka u roku od osam dana od dana donošenja ove Odluke.

KLASA: 035-01/18-01/1

URBROJ: 2186-127-01-18-1

Čalinec, 4.7.2018.

 **RAVNATELJ:**

 Tomislav Vincek

Dostaviti:

1. Verica Glavica
2. Dosje radnice
3. Oglasna ploča
4. U spis